stanford-oval/wikipedia huggingface dataset:
สวัสดิ์ หอรุ่งเรือง

| สวัสดิ์ หอรุ่งเรือง> ข้อมูลส่วนบุคคล |
| --- | --- |
เกิด: 1 ตุลาคม พ.ศ. 2484 (83 ปี)
ศาสนา: พุทธ
พรรคการเมือง: ชาติไทยพัฒนา

สวัสดิ์ หอรุ่งเรือง (1 ตุลาคม พ.ศ. 2484 - ปัจจุบัน) เป็นนักธุรกิจชาวไทยเชื้อสายจีนกวางตุ้งที่อยู่ในธุรกิจอุตสาหกรรมเหล็กกล้าและธุรกิจอสังหาริมทรัพย์ของไทย เป็นผู้ก่อตั้งกลุ่มบริษัท เอ็น.ที.เอส.สตีลกรุ๊ป จำกัด (NTS) และบริษัท นครไทยสตริปมิล จำกัด (NSM)  ต่อมา ได้ก่อตั้ง บริษัท เหมราชพัฒนาที่ดิน จำกัด (มหาชน) เพื่อประกอบธุรกิจอสังหาริมทรัพย์ เมื่อ พ.ศ. 2531 เน้นไปที่การก่อสร้างนิคมอุตสาหกรรม และเป็นสมาชิกพรรคชาติไทย
ภายหลังวิกฤตการณ์ทางการเงินในเอเชีย พ.ศ. 2540 ธุรกิจของนายสวัสดิ์ หอรุ่งเรือง ต้องแบกรับภาระหนี้กว่าแสนล้านบาท   สวัสดิ์ได้ประกาศต่อสาธารณชนว่า "ไม่มี ไม่หนี ไม่จ่าย" และดำเนินการเจรจาปรับโครงสร้างหนี้กับเจ้าหนี้
ปัจจุบัน บริษัท เอ็น.ที.เอส.สตีล ได้ร่วมทุนกับบริษัทเหล็กในเครือบริษัท ปูนซิเมนต์ไทย และตั้งบริษัทใหม่ชื่อ มิลเลนเนียม สตีล  และได้ขายหุ้นให้กับทาทา สตีลจากประเทศอินเดีย เมื่อปี พ.ศ. 2549  ส่วนบริษัท นครไทยสตริปมิล ตกเป็นของบริษัท จี สตีล ของนายสมศักดิ์ ลีสวัสดิ์ตระกูล
งานการเมือง

สวัสดิ์ หอรุ่งเรือง เคยได้รับแต่งตั้งเป็นสมาชิกวุฒิสภา ในวุฒิสภาไทย ชุดที่ 7 และร่วมงานการเมืองกับพรรคชาติไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาได้ลงสมัครรับเลือกตั้งในระบบบัญชีรายชื่อ ลำดับที่ 9 ซึ่งพรรคชาติไทยได้รับเลือกตั้งจำนวน 6 ที่นั่ง โดยเขาได้เลื่อนขึ้นมาเป็นสมาชิกสภาผู้แทนราษฎรแทนสมาชิกที่ลาออก ต่อมาในปี พ.ศ. 2551 ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทย
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
สวาสดิ์ ไชยคุณา

ศาสตราจารย์สวาสดิ์  ไชยคุนา อธิการบดีวิทยาลัยเทคโนโลยีและอาชีวศึกษาคนแรก (พ.ศ. 2518) เป็นผู้ริเริ่มก่อตั้งวิทยาลัยเทคโนโลยีและอาชีวศึกษา และพัฒนากิจการของวิทยาลัยฯ อย่างต่อเนื่อง จนเป็นที่ยอมรับ นับถือของคณาจารย์ ศิษย์เก่า และนักศึกษา วิทยาลัยเทคโนโลยีและอาชีวศึกษา สถาบันเทคโนโลยีราชมงคล และมหาวิทยาลัยเทคโนโลยีราชมงคลทุกแห่ง
ศ.สวาสดิ์ ไชยคุนา จบการศึกษาชั้นมัธยมที่โรงเรียนปรินส์รอยแยลส์วิทยาลัย เมื่อปี พ.ศ. 2489 สำเร็จการศึกษาระดับปริญญาตรี ด้านรัฐศาสตร์ จากจุฬาลงกรณ์มหาวิทยาลัย (สิงห์ดำ รุ่น 1) เมื่อปี พ.ศ. 2491 และผ่านการอบรมจากวิทยาลัยป้องกันราชอาณาจักร รุ่น 20
การทำงาน

สวาสดิ์ ไชยคุณา เริ่มรับราชการเป็นอาจารย์ผู้สอนด้านวิศวกรรมไฟฟ้าสื่อสาร ที่ วิทยาลัยเทคนิคธนบุรี และ วิทยาลัยเทคนิคภาคพายัพ จนได้รับตำแหน่งผู้อำนวยการวิทยาลัยเทคนิคภาคพายัพ จังหวัดเชียงใหม่ ในระหว่างปี พ.ศ. 2506 - พ.ศ. 2515 และเป็นอธิการบดีวิทยาลัยเทคโนโลยีและอาชีวศึกษา ระหว่างปี พ.ศ. 2518 - พ.ศ. 2527 นับเป็นอธิการบดีคนแรกของวิทยาลัย
เครื่องราชอิสริยาภรณ์

พ.ศ. 2531 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2525 –  เหรียญจักรพรรดิมาลา (ร.จ.พ.)
ทะเลสาบวินนิเพก

| ทะเลสาบวินนิเพก |
| --- | --- |
ฝรั่งเศส: Lac Winnipeg โอจิบเว: Weenipagamiksaguygun
ทะเลสาบวินนิเพกสถานที่ตั้งของทะเลสาบในรัฐแมนิโทบาแสดงแผนที่รัฐแมนิโทบาทะเลสาบวินนิเพกทะเลสาบวินนิเพก (แคนาดา)แสดงแผนที่แคนาดา
Map
ที่ตั้ง: รัฐแมนิโทบา, แคนาดา
พิกัด: 52°7′N 97°15′W﻿ / ﻿52.117°N 97.250°W﻿ / 52.117; -97.250
ชนิดของทะเลสาบ: ทะเลสาบธารน้ำแข็ง
แหล่งน้ำไหลเข้าหลัก: แม่น้ำวินนิเพก, แม่น้ำซัสแคตเชวัน, แม่น้ำเรด
แหล่งน้ำไหลออก: แม่น้ำเนลสัน
พื้นที่รับน้ำ: 982,900 km2 (379,500 sq mi)
ประเทศในลุ่มน้ำ: แคนาดาและสหรัฐ

ช่วงยาวที่สุด: 416 km (258 mi)
ช่วงกว้างที่สุด: 100 km (60 mi) (N Basin) 40 km (20 mi) (S Basin)
พื้นที่พื้นน้ำ: 24,514 km2 (9,465 sq mi)
ความลึกโดยเฉลี่ย: 12 m (39 ft)
ความลึกสูงสุด: 36 m (118 ft)
ปริมาณน้ำ: 294 km3 (71 cu mi)
เวลาพักน้ำ: 3.5 years 
ความยาวชายฝั่ง1: 1,858 km (1,155 mi)
ความสูงของพื้นที่: 217 m (712 ft)

เมือง: Gimli
1 ความยาวแนวชายฝั่งไม่ได้ถูกวัดอย่างละเอียด
ทะเลสาบวินนิเพก (อังกฤษ: Lake Winnipeg; ฝรั่งเศส: Lac Winnipeg) เป็นทะเลสาบขนาดใหญ่มากและค่อนข้างตื้น มีเนื้อที่ 24,514-ตารางกิโลเมตร (9,465-ตารางไมล์) ตั้งอยู่ในรัฐแมนิโทบา ประเทศแคนาดา ปลายด้านใต้ของทะเลสาบประมาณ 55 กิโลเมตร (34 ไมล์) อยู่ทางเหนือของเมืองวินนิเพก ทะเลสาบวินนิเพกเป็นทะเลสาบน้ำจืดที่ใหญ่เป็นอันดับ 6 ของแคนาดา และเป็นทะเลสาบน้ำจืดที่ใหญ่เป็นอันดับ 3 ของแคนาดาแต่ค่อนข้างตื้น (ความลึกเฉลี่ย 12 m [39 ft]) ไม่รวมระยะแคบ 36 m (118 ft) ที่ช่องน้ำลึกระหว่างแอ่งน้ำทางเหนือและทางใต้ เป็นทะเลสาบน้ำจืดที่ใหญ่เป็นอันดับ 11 ของโลก
สแตนด์บายยัวร์ไซด์

| "สแตนด์บายยัวร์ไซด์"> เพลงโดยเซลีน ดิออน.จากอัลบั้มวันฮาร์ต |
| --- | --- |
วางจำหน่าย: 29 กันยายน พ.ศ. 2546
แนวเพลง: ป๊อป
ความยาว: 3:24
ค่ายเพลง: โคลัมเบีย อีพิก
ผู้ประพันธ์เพลง: Paul Barry, Mark Taylor
โปรดิวเซอร์: Mark Taylor, Humberto Gatica
"สแตนด์บายยัวร์ไซด์" (อังกฤษ: Stand by Your Side) คือซิงเกิลที่ 4 ของอัลบั้มวันฮาร์ต ของเซลีน ดิออน ในรูปแบบซิงเกิลวิทยุเท่านั้น วางจำหน่ายเมื่อวันที่ 29 กันยายน พ.ศ. 2546
"สแตนด์บายยัวร์ไซด์" ประพันธ์และอำนวยการสร้างโดย มาร์ก เทย์เลอร์ และ พอล แบร์รี ผู้ประพันธ์เพลงดังของแชร์ อย่าง "บีลีฟ"
ไม่มีมิวสิกวิดีโอสำหรับเพลงนี้
"สแตนด์บายยัวร์ไซด์"ขึ้นสูงสุดอันดับที่ 17 ในชาร์ตเพลงร่วมสมัย
รูปแบบและรายชื่อเพลง

ซิงเกิลเพื่อการประชาสัมพันธ์ในสหรัฐอเมริกา
"สแตนด์บายยัวร์ไซด์" – 3:33
ชาร์ต

| ชาร์ต (พ> ศ. 2546) | อันดับ สูงสุด |
| --- | --- |
U.S. Billboard Hot Adult Contemporary Tracks: 17
สูตรรักนักปรุงรส

| สูตรรักนักปรุงรส |
| --- | --- |
เป็นที่รู้จักกันในชื่อ: Tasty Courtship Sweet Proposal
แนว: Romance Comedy Drama
บทประพันธ์: Kim In-young
กำกับโดย: Park Sung-soo
แสดงนำ: Jung Joon ซน เย-จิน So Yoo-jin โซ จี-ซ็อบ
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ผู้จัดละคร: Lee Eun-kyu
ความยาวตอน: 60 minutes
ออกอากาศ
สถานีโทรทัศน์: Munhwa Broadcasting Corporation
ออกอากาศ: 7 กุมภาพันธ์ ค.ศ. 2001 (2001-02-07) – 29 มีนาคม ค.ศ. 2001 (2001-03-29)
สูตรรักนักปรุงรส (เกาหลี: 맛있는 청혼) เป็นละครโทรทัศน์เกาหลีใต้ปี 2001 นำแสดงโดยช็อง จุน, ซน เย-จิน, โซ ยู-จิน และโซ จี-ซ็อบ ออกอากาศทางช่องเอ็มบีซี ทุกวันพุธและพฤหัสบดี เวลา 21.55 น. ตั้งแต่วันที่ 7 กุมภาพันธ์ ถึง 29 มีนาคม 2001 รวมทั้งสิ้น 16 ตอน
เนื้อเรื่อง

ละครเรื่องนี้เป็นเรื่องราวเกี่ยวกับ 2 ครอบครัวที่เป็นคู่แข่งกันในธุรกิจร้านอาหารจีน และเรื่องราวของกลุ่มวัยรุ่นที่ต้องการเป็นเชฟมืออาชีพ
ฮโยดง เจ้าของร้านอาหารจีนผู้ถือว่าลูกค้าเปรียบเสมือนราชาและบริการอาหารชั้นยอดในย่านนี้ ทว่ากิจการของเขากลับเผชิญวิกฤต ร้านอาหารที่สืบทอดมาจากรุ่นพ่อ ซึ่งทุ่มเทและทำงานหนักมาหลายสิบปี แต่ปัจจุบันกลับประสบปัญหายอดขายตก เนื่องจากคู่แข่งใช้วิธีการที่รุนแรง ท่ามกลางการแข่งขันครั้งนี้ ฮโยดงได้พบกับ ฮีแอ หญิงสาวผู้มีเสน่ห์ที่เข้าเรียนชั้นเรียนทำอาหารที่เดียวกัน พวกเขายังได้พบกับ ชินแอ นักเรียนสาวยากจนแต่มีความมุ่งมั่นอย่างแรงกล้า เธอใฝ่ฝันว่าอยากมีร้านอาหารเป็นของตัวเองในสักวันหนึ่ง ฮโยดงตกหลุมรักฮีแอแต่ต่อมาเขาก็พบว่าเธอเป็นลูกสาวของเจ้าของภัตตาคารโกลเด้น ดรากอน คู่แข่งซึ่งพยายามทำลายร้านอาหารของพ่อของเขา
สำนักบริการวิชาการ มหาวิทยาลัยขอนแก่น

สำนักบริการวิชาการ มหาวิทยาลัยขอนแก่น เก็บถาวร 2022-04-28 ที่ เวย์แบ็กแมชชีน เป็นส่วนงานตามมาตรา 9 (7) แห่ง พรบ.มหาวิทยาลัยขอนแก่น พ.ศ. 2558 เป็น 1 ใน 4 สำนักภายใต้ มหาวิทยาลัยขอนแก่น มีชื่อ ภาษาอังกฤษ ว่า Office of Academic Service ตัวย่อ OAS มีพันธกิจที่สำคัญ 3 ด้าน คือ 1.การจัดการศึกษาตลอดชีวิต (Lifelong Education) โดยนอกจากจะมีหน้าที่ในการประสานก่อให้เกิดหลักสูตรการจัดการศึกษาประเภทประกาศนียบัตร Non Degree ในการ Upskill, Reskill หรือ New skill แล้วยังทำหน้าที่เป็นผู้ดำเนินการจัดการกระบวนงานต่าง ๆ ของการจัดหลักสูตรการศึกษาตลอดชีวิตของส่วนงานอื่น ๆ ด้วย ภารกิจในการประสานงานและระดมทรัพยากร ทั้งภายในและภายนอกมหาวิทยาลัย เพื่อจัดบริการให้การศึกษาและอบรมแก่ประชาชนระดับต่าง ๆ ทั้งระยะสั้นและระยะยาว ในหัวข้อวิชาการและวิชาชีพที่ผู้เข้ารับการศึกษาและอบรมสนใจ เพื่อให้ประชาชนได้รับความรู้ ทักษะ และค่านิยมต่าง ๆ ที่จะนำไปใช้ประโยชน์ทั้งในชีวิตประจำวันและการประกอบอาชีพ
ประวัติ

เดิมชื่อว่า ศูนย์การศึกษาต่อเนื่อง เป็นหน่วยงานเทียบเท่าคณะ ก่อตั้งขึ้นตาม ประกาศ พระราชกฤษฏีกา เมื่อวันที่ 29 ธันวาคม 2532 และ ได้เปลี่ยนชื่อเป็น ศูนย์บริการวิชาการ ตาม พระราชกฤษฎีกาจัดตั้งส่วนราชการในมหาวิทยาลัยขอนแก่น ทบวงมหาวิทยาลัย เมื่อวันที่ 7 พฤษภาคม 2542
และปัจจุบันได้เปลี่ยนชื่อเป็น สำนักบริการวิชาการ ตาม พระราชกฤษฎีกาจัดตั้งส่วนราชการ มหาวิทยาลัยขอนแก่น เมื่อวันที่ 7 กรกฎาคม 2558 สถานที่ทำการปัจจุบัน คือ อาคารพิมล กลกิจ ชั้น 5 มหาวิทยาลัยขอนแก่น
หลักสูตร

ปัจจุบัน สำนักบริการวิชาการ มีเป้าประสงค์ ในการจัดอบรม
มีหลักสูตรการจัดการศึกษาตลอดชีวิต (Lifelong Education)
หลักสูตรบูรณาการศาสตร์ (Integrated Curriculum)
บริการวิชาการสังคม (Community Outreach)
ทำเนียบผู้อำนวยการ

ผู้อำนวยการสำนักบริการวิชาการ มีผู้ดำรงตำแหน่ง ดังนี้
| 0 | 1 | 2 |
| --- | --- | --- |
 ทำเนียบผู้อำนวยการสำนักวิชาการจัดการ มหาวิทยาลัยขอนแก่น
| รายนามผู้อำนวยการ | ตำแหน่ง | ระยะเวลาในการดำรงตำแหน่ง |
| ศ.(พิเศษ) นพ.สมพร โพธินาม | อธิการบดี (ผู้ก่อตั้ง) |  |
| รศ.ดร.วิลาวรรณ รัตนเศรษฐากุล | ผู้อำนวยการ (ผู้ก่อตั้ง) | ตุลาคม 2533 - ธันวาคม 2537 |
| รศ.ดร.วินิต ชินสุวรรณ | ผู้อำนวยการ (รักษาการ) | ธันวาคม 2537 - มิถุนายน 2538 |
| ผศ.ดร.วีระพงศ์ แสนจันทร์ | ผู้อำนวยการ | มิถุนายน 2538 - พฤศจิกายน 2545 |
| ผศ.บุญส่ง วัฒนกิจ | ผู้อำนวยการ (รักษาการ) | พฤศจิกายน 2545 - กุมภาพันธ์ 2546 |
| รศ.นพ.จิตเจริญ ไชยาคำ | ผู้อำนวยการ | กุมภาพันธ์ 2546 - กุมภาพันธ์ 2550 |
| รศ.รังสรรค์ เนียมสนิท | ผู้อำนวยการ (รักษาการ) | กุมภาพันธ์ 2550 - มีนาคม 2550 |
| รศ.ดร.อำนวย คำตื้อ | ผู้อำนวยการ | มีนาคม 2550 - ตุลาคม 2557 |
| ผศ.ดร.รักพงษ์ เพชรคำ | ผู้อำนวยการ | ตุลาคม 2557 - ตุลาคม 2561 |
| รศ.ดร.เกรียงไกร กิจเจริญ | ผู้อำนวยการ | ตุลาคม 2561 - 3 พฤษภาคม 2563 |
| ศ.ดร.มนต์ชัย ดวงจินดา | ผู้อำนวยการ (รักษาการ) | 4 พฤษภาคม 2563 - 3 มิถุนายน 2563 |
| ผศ.ดร.เกียรติ แสงอรุณ | ผู้อำนวยการ | 4 มิถุนายน 2563 - 6 ตุลาคม 2563 |
| รศ.ดร.ไมตรี อินทร์ประสิทธิ์ | ผู้อำนวยการ (รักษาการ) | 7 ตุลาคม 2563 - 31 มีนาคม 2564 |
| รศ.น.สพ.ดร.ชูชาติ กมลเลิศ | ผู้อำนวยการ | 1 เมษายน 2564 - ปัจจุบัน |
หน่วยงานภายใน

ตามประกาศมหาวิทยาลัย ฉบับที่ 2354/2565 เรื่องการแบ่งหน่วยงานและหน่วยงานย่อยภายในสำนักบริการวิชาการ ลงวันที่ 3 ตุลาคม พ.ศ. 2565 สำนักบริการวิชาการได้แบ่งหน่วยงานภายในสำนักบริการวิชาการ ดังนี้
หน่วยงานภายใน > กองบริหารงานสำนัก

มีหน้าที่รับผิดชอบด้านการบริหารงานทั่วไปเสมือนเป็นหน่วยงานกลาง (Back Office) ภายในสำนักบริการวิชาการเพื่ออำนวยการให้การดำเนินงานของหน่วยงานย่อยอื่น ๆ เป็นไปอย่างมีประสิทธิภาพ ประสิทธิผล โดยประกอบด้วยภารกิจด้านสารบรรณ การเจ้าหน้าที่และสวัสดิการ การติดต่อประสานงานและวางแผนกับฝ่ายต่าง ๆ ภายในสำนักบริการวิชาการ อาคารสถานที่ โสตทัศนูปกรณ์ รวมทั้งการประชาสัมพันธ์ การบริการสื่อสิ่งพิมพ์ สื่ออิเล็กทรอนิกส์ การจัดทำแผนปฏิบัติการ การให้บริการข้อมูลสารสนเทศ การจัดทำระบบฐานข้อมูล การรวบรวมข้อมูลเพื่อการจัดทำระบบประกันคุณภาพ
หน่วยงานภายใน > ศูนย์บริการวิชาการสังคม

มีหน้าที่ในการประสานบริการวิชาการสู่สังคม (Community Outreach) ดำเนินการให้บุคลากรของมหาวิทยาลัยนำผลงานวิจัยและนวัตกรรมเพื่อร่วมขับเคลื่อนการให้บริการวิชาการในรูปแบบของการสร้างคุณค่าร่วมกัน (CSV; Creating Shared Value) มีการถ่ายทอดเทคโนโลยีที่เหมาะสม เพื่อการพัฒนาสังคมและยกระดับคุณภาพชีวิตตามเป้าหมายการพัฒนาอย่างยั่งยืน (SDGs) รวมถึงการสร้างความร่วมมือกับหน่วยงานภายนอกทั้งในรูปแบบที่เป็นทางการ (MOU หรือ MOA) เพื่อร่วมกันสรรสร้างโครงการหรือกิจกรรมในการยกระดับคุณภาพชีวิตของประชาชนทุกกลุ่มเป้าหมาย ตลอดจนถ่ายทอดนวัตกรรมและเทคโนโลยีที่จำเป็นต่อการพัฒนาสังคม
หน่วยงานภายใน > ศูนย์จัดการศึกษาตลอดชีวิต

มีหน้าที่สำคัญ 3 ประการ คือ 1) การจัดการหลักสูตรบูรณาการศาสตร์ (Integrated Curriculum) ตามความต้องการของสังคม โดยจัดทำหลักสูตรให้มีความยืดหยุ่นจัดการเรียนการสอนตามกระบวนทัศน์ใหม่ (New Learning Paradigm) เป็นหลักสูตรอนุมัติปริญญา (Degree) ผู้เรียนสามารถเรียนรู้ได้ในหลากหลายรูปแบบ มีการเรียนการสอนที่ผสมผสาน (Hybrid/Blended Learning) ทั้งการเรียนในห้องเรียน และการเรียนผ่านสื่อออนไลน์ (On-site/On-line Learning) สำหรับผู้ที่ต้องการเพิ่มทักษะ ความรู้เพิ่มเติม และมีหลักสูตรที่สามารถเรียนรู้ด้วยตนเอง และเน้นทักษะที่จำเป็นสำหรับอนาคต (Future Skill) ในศตวรรษที่ 21 โดยเฉพาะความรู้ด้านเทคโนโลยีดิจิทัล 2) การจัดการศึกษาตลอดชีวิต (Lifelong Education) เน้นหลักสูตรอนุมัติวุฒิบัตร (Certificate or Non-Degree) ที่มีรูปแบบการเรียนรู้ที่หลากหลาย แหล่งความรู้ที่เข้าถึงได้ง่ายและเปิดกว้างสำหรับผู้เรียนทุกช่วงวัย สนับสนุนการเรียนรู้ตลอดชีวิตด้วยการ Reskill/Upskill หรือ New Skill ให้แก่ผู้เรียนทุกช่วงวัย เน้นหลักสูตรที่มีการรับรองสมรรถนะหรือสะสมหน่วยกิตการเรียนรู้ในคลังหน่วยกิต (Credit Bank) รวมถึงการอบรมหลักสูตรระยะสั้น (Professional Training หรือ Short Courses Training) เพื่อสนองตอบต่อยุทธศาสตร์ชาติทั้งในด้านการพัฒนาและเสริมสร้างศักยภาพทรัพยากรมนุษย์ สร้างโอกาสทางการศึกษาและความเสมอภาคทางสังคมให้เพิ่มมากขึ้น นอกจากนั้นยังทำหน้าที่เป็นหน้าบ้าน (Front Office) ให้กับการจัดการศึกษาตลอดชีวิตของมหาวิทยาลัยขอนแก่นด้วย
แหล่งข้อมูลอื่น

เว็บไซต์มหาวิทยาลัยขอนแก่น
หน่วยงานภายในมหาวิทยาลัยขอนแก่น
เว็บไซต์สำนักบริการวิชาการมหาวิทยาลัยขอนแก่น
สรุปเหรียญโอลิมปิกฤดูร้อน 2008

สรุปเหรียญโอลิมปิกฤดูร้อน 2008 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมโอลิมปิกชนะระหว่างการแข่งขันโอลิมปิกฤดูร้อน 2008 ณ กรุงปักกิ่ง ฮ่องกง ชิงเต่า ชิงหวงเต่า เซี่ยงไฮ้ เฉิ่นหยาง และเทียนจิน สาธารณรัฐประชาชนจีน ตั้งแต่ 8 สิงหาคม ถึง 24 สิงหาคม พ.ศ. 2551 มีตัวเลขประมาณการณ์นักกีฬาเข้าร่วมการแข่งขัน 11,028 คนในการแข่งขัน 302 ครั้งในกีฬา 28 ชนิด
ดูเพิ่ม

โอลิมปิกฤดูร้อน 2008
ตลาดกลางแจ้ง

แอโกราโบราณแห่งเอเธนส์
ตลาดกลางแจ้ง หรือ แอโกรา (อังกฤษ: agora ;กรีกโบราณ: ἀγορά, romanized: agorá, แปลว่า "ตลาด" ในกรีกสมัยใหม่))  เป็นพื้นที่สาธารณะส่วนกลางในนครรัฐกรีซโบราณ  เป็นสิ่งที่แสดงได้ดีที่สุดด้านการตอบสนองของรัฐเมืองในการรองรับระเบียบทางสังคมและการเมืองของเมือง ความหมายที่แท้จริงของคำว่า “Agora” คือ “สถานที่รวมตัว” หรือ “ที่ชุมนุม” แอโกราเป็นศูนย์กลางของชีวิตทั้งด้านกีฬา ศิลปะ ธุรกิจ สังคม จิตวิญญาณ และการเมืองของเมือง แอโกราโบราณแห่งเอเธนส์เป็นตัวอย่างที่รู้จักกันดีที่สุด
สเคลลิตัน มาคิโน

สเคเลตัน มาคิโน่ (ญี่ปุ่น: 骨格 マリオ; อังกฤษ: Skeleton Markino) เป็นตัวละครในเซนต์เซย่าภาคเจ้านรกฮาเดส มีบทบาทเป็นสีสันในภาคอินเฟอร์โน่
บทบาท

มาคิโน่ เป็นเพียงพลทหารธรรมดา ๆ ในยมโลก มีหน้าตาประหลาดคล้ายมนุษย์ต่างดาว รูปร่างผอม ตัวเล็ก หัวล้านเลี่ยน หูกาง ทำหน้าที่นำพาคนตายไปสู่วิหารตัดสินโทษและบอกให้ทุกคนเงียบ เพราะบัลร็อค รูเน่ ผู้พิพากษาที่ทำหน้าที่นี้แทนกริฟฟอน มีนอส เป็นผู้ไม่ชอบเสียงดังเป็นอย่างยิ่ง
แต่เมื่อเซย่าและชุนข้ามฟากมาถึง มาคิโน่มาพบและบอกให้ทั้ง 2 เงียบ แม้แต่จะหายใจหรือจะจามจะไอเสียงดังก็ไม่ได้ แต่เซย่าไม่เชื่อและแกล้งทำเสียงดังจนมาคิโน่เผลอตัวตะโกนเสียงดังออกมาเอง  เมื่อรูเน่ปรากฏตัวขึ้น รูเน่ได้สั่งให้มาคิโน่เงียบเสียง มาคิโน่ตัวสั่นด้วยความกลัวพร้อมระล่ำระลักว่าต่อไปจะไม่ทำแบบนี้อีกแล้ว แต่เสียงเมื่อตะกี้ไม่ใช่ตนทำ และเดินออกไป แต่แล้วจู่ ๆ มาคิโน่ก็ทะเล่อทะล่าวิ่งเข้ามาตะโกนด้วยเสียงดังว่า ขณะนี้มีรายงานว่าเซนต์แห่งอาเทน่าข้ามแม่น้ำมาในวิหารตัดสินโทษแล้ว รูเน่จึงใช้แส้ไฟเออร์ วิป รัดตัวมาคิโน่ไว้ และเมื่อสะบัดแส้ออก ปรากฏว่าร่างของมาคิโน่ถูกตัดเป็นชิ้น ๆ ทันทีจากแส้
เซอร์พลิส

มาคิโน่ เป็นพลทหารเดินเท้า ชุดเซอร์พลิสที่สวมเป็นรูปสเคเลตัน หรือ โครงกระดูก มีเคียวขนาดใหญ่เป็นอาวุธ
วัดสำปะซิว

| วัดสำปะซิว |
| --- | --- |

ชื่อสามัญ: วัดสำปะซิว
ที่ตั้ง: ตำบลสนามชัย อำเภอเมืองสุพรรณบุรี จังหวัดสุพรรณบุรี
เจ้าอาวาส: พระอุดมวชิรโมลี (อนันต์ กุสลาลังกาโร)
ความพิเศษ: ภาพการ์ตูนบนจิตรกรรมฝาผนัง
 สถานีย่อยพระพุทธศาสนา
วัดสำปะซิว (คาตากานะ: ワット・サンパシウ; อักษรโรมัน: Wat Sampa Siw) ตั้งอยู่ที่ตำบลสนามชัย อำเภอเมืองสุพรรณบุรี จังหวัดสุพรรณบุรี เป็นที่รู้จักในฐานะวัดที่มีภาพจิตรกรรมฝาผนังที่เขียนถึงตัวละครการ์ตูนญี่ปุ่นเรื่อง โดราเอม่อน ปรากฏขึ้นที่อุโบสถวัด เช่น โดเรม่อนตกกระทะทองแดง, โดเรม่อนเฝ้าพระพุทธเจ้า, โดเรม่อนเล่นน้ำ และโนบิตะตกนรก ซึ่งสร้างสรรค์ภาพขึ้นโดยรักเกียรติ เลิศจิตรสกุล โดยมีภาพตัวละครดังกล่าวที่เขียนขึ้นที่วัดแถวธาร ตำบลบ้านซ่อง อำเภอพนมสารคาม จังหวัดฉะเชิงเทรา ที่เขียนภาพโดยศิลปินคนเดียวกัน ซึ่งทีมงานถ่ายทำสารคดีจากประเทศญี่ปุ่นได้เดินทางมาถ่ายทำเรื่องราวที่น่าสนใจเหล่านี้ในเวลาต่อมา
ทั้งนี้ พระมหาอนันต์ กุสลาลงกาโร ซึ่งเป็นเจ้าอาวาสที่ทราบในภายหลังก็เข้าใจว่าผู้วาดมีเจตนาดี ด้วยการสอดแทรกหลักธรรมะ เพื่อสร้างความน่าสนใจให้กับเด็กที่มาเยี่ยมชม ทาง วิศรุต อินแย้ม ซึ่งเป็นผู้อำนวยการการท่องเที่ยวของจังหวัดสุพรรณบุรี เข้าใจว่าผู้สร้างสรรค์คงมีกุศโลบายสร้างปริศนาธรรมเพื่อสอดแทรกหลักธรรมะด้านการทำดีได้ดี ทำชั่วได้ชั่ว โดยภาพดังกล่าวสร้างความน่าสนใจต่อผู้เข้าชมเป็นอย่างมาก
ประวัติ

จากบันทึกประวัติศาสตร์ และจากการเล่าขานสืบต่อกันมา ระบุว่า เดิมเป็นวัดเก่าแก่ สร้างขึ้นเมื่อ พ.ศ. 1857 ในสมัยอยุธยาตอนต้น ด้วยพื้นที่ราว 20 ไร่ จากนั้น ใน พ.ศ. 1860 วัดแห่งนี้ก็ได้รับพระราชทานวิสุงคามสีมา วัดแห่งนี้ได้รับการบันทึกและเล่าสืบต่อกันมาว่าเคยเป็นวัดร้าง ต่อมา กองทัพแห่งสมเด็จพระนเรศวรมหาราช ได้มาพัก ณ ที่แห่งนี้เพื่อตรวจบัญชีว่าคงเหลือทหารเหลืออยู่ในกองทัพอยู่เป็นจำนวนกี่นาย โดยในสมัยนั้นเรียกว่า สางบัญชี และในภายหลัง จึงได้มีการบูรณะวัดแห่งนี้ขึ้นพร้อมกับให้ชื่อวัดว่า วัดสางบัญชี ก่อนที่จะแผลงมาเป็นวัดสำปะซิวในปัจจุบัน
ปัจจุบัน วัดสำปะซิวเป็นวัดที่รู้จักกันในฐานะของวัดที่มีภาพจิตรกรรมฝาผนัง ซึ่งมีภาพของโดราเอมอน ตลอดจนแองกรีเบิร์ดส์ และเบ็นเท็นซ่อนอยู่ ซึ่งได้รับความสนใจจากเด็ก ๆ เป็นอย่างมาก
ดูเพิ่ม

รายชื่อวัดในจังหวัดสุพรรณบุรี
วัดแถวธาร
โดเรม่อน
แหล่งข้อมูลอื่น

ฮือฮา! วัดสำปะซิว วาดรูปฝาผนังโดราเอมอน โนบิตะ
ฮือฮา! วัดสำปะซิว วาดโดเรมอนบนผนังสอนธรรม
สาธารณรัฐโดมินิกันในโอลิมปิกฤดูร้อน 2024

| สาธารณรัฐโดมินิกัน ในโอลิมปิกฤดูร้อน 2024 |
| --- | --- |
ธงชาติสาธารณรัฐโดมินิกัน
รหัสประเทศ: DOM
เอ็นโอซี: คณะกรรมการโอลิมปิกสาธารณรัฐโดมินิกัน
เว็บไซต์: www.colimdo.org (ในภาษาสเปน)
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 18 คน  ใน 1 ชนิดกีฬา
การเข้าร่วมแข่งขันโอลิมปิกฤดูร้อน (ภาพรวม)
1964 1968 1972 1976 1980 1984 1988 1992 1996 2000 2004 2008 2012 2016 2020 2024
สาธารณรัฐโดมินิกัน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเข้าร่วมโอลิมปิกฤดูร้อนเป็นครั้งที่ 16
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| ฟุตบอล | 18 | 0 | 18 |
| รวม | 18 | 0 | 18 |
สาธารณรัฐคองโกในโอลิมปิกฤดูร้อน 2024

| สาธารณรัฐคองโก ในโอลิมปิกฤดูร้อน 2024 |
| --- | --- |

รหัสประเทศ: CGO
เอ็นโอซี: คณะกรรมการโอลิมปิกคองโก
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 3 คน  ใน 2 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1964 1968 1972 1976 1980 1984 1988 1992 1996 2000 2004 2008 2012 2016 2020 2024
สาธารณรัฐคองโก มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่ประเทศคองโกเปิดตัวในโอลิมปิกฤดูร้อน 1964 นักกีฬาชาวคองโกเข้าร่วมการแข่งขันทุกครั้ง ยกเว้นโอลิมปิกฤดูร้อน 1968 ในเม็กซิโกซิตี้ และ โอลิมปิกฤดูร้อน 1976 ในมอนทรีออล เนื่องจากการคว่ำบาตรของแอฟริกา
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| ว่ายน้ำ | 1 | 1 | 2 |
| เทเบิลเทนนิส | 1 | 0 | 1 |
| รวม | 2 | 1 | 3 |
ว่ายน้ำ

บทความหลัก: กีฬาว่ายน้ำในโอลิมปิกฤดูร้อน 2024 และ กีฬาว่ายน้ำในโอลิมปิกฤดูร้อน 2024 – รอบคัดเลือก
ผลการแข่งขันดังนี้
| นักกีฬา | รายการ | ฮีต> เวลา | ฮีต> อันดับ | รอบรองชนะเลิศ> เวลา | รอบรองชนะเลิศ> อันดับ | รอบชิงชนะเลิศ> เวลา | รอบชิงชนะเลิศ> อันดับ |
| --- | --- | --- | --- | --- | --- | --- | --- |
| เฟร็ดดี้ มายาลา | ฟรีสไตล์ 50 เมตรชาย |  |  |  |  |  |  |
| วาเนสซา โบบิมโบ | ฟรีสไตล์ 50 เมตรหญิง |  |  |  |  |  |  |
วัดสวนหลวง (จังหวัดสมุทรสงคราม)

| วัดสวนหลวง |
| --- | --- |

ชื่อสามัญ: วัดสวนหลวง
ที่ตั้ง: ตั้งอยู่ที่ บ้านแหลมสวนหลวง หมู่ที่ 1 ตำบลสวนหลวง อำเภออัมพวา จังหวัดสมุทรสงคราม
ประเภท: วัดราษฎร์
นิกาย: เถรวาท
เจ้าอาวาส: พระครูวิกรมปัญญาภรณ์ (หลวงพ่อใหม่)
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี/ศูนย์ศึกษาพระพุทธศาสนาวันอาทิตย์
 สถานีย่อยพระพุทธศาสนา
วัดสวนหลวง วัดในพุทธศาสนาเถรวาท สังกัดคณะสงฆ์มหานิกาย เป็นวัดเก่าแก่โบราณสมัยกรุงศรีอยุธยาตอนป­ลาย  ตั้งอยู่ที่ บ้านแหลมสวนหลวง หมู่ที่ 1 ตำบลสวนหลวง อำเภออัมพวา จังหวัดสมุทรสงคราม
ประวัติ

วัดสวนหลวง  สันนิษฐานว่า เชื้อพระวงศานุวงศ์ เป็นผู้สร้างวัดนี้ขึ้นมา อีกก็ว่า เป็นพระยาในสมัยนั้นเป็นผู้สร้าง  จึงไม่เป็นที่แน่ชัดว่า ผู้ใดเป็นผู้สร้างวัดนี้ขึ้น จากหลักฐานของกองพุทธศาสนาบันทึกไว้ว่าได้ตั้งเป็นวัดเมื่อปี พ.ศ. 2245 ร่วมอายุของวัดนี้แล้ว 300 ปีเศษ จึงทำให้ถาวรวัตถุในวัดหลายชิ้นที่เหลืออ­ยู่ในปัจจุบันเป็นสิ่งที่ยืนยันได้ ถึงความเก่าแก่ของวัดสวนหลวงแห่งนี้ ไม่ว่าจะเป็น หลวงพ่อจักรนารายณ์ พระพุทธรูปโบราณปูนปั้น ที่มีความศักดิ์สิทธิ์ ที่ประดิษฐ์สถานอยู่ในอุโบสถ เจดีย์โบราณสมัยกรุงศรี อยุธยาตอนปลาย ที่ตั้งอยู่ข้างอุโบสถ กุฏิสงฆ์ที่สร้างในสมัยรัชการที่ 5 แห่งเดียวในจังหวัดสมุทรสงคราม พระพุทธรูปโบราณอีกจำนวนหนึ่ง ซึ่งทางวัดได้เก็บรักษาไว้จนถึงปัจจุบัน
โบราณสถานในวัด

เจดีย์โบราณสมัยกรุงศรี อยุธยาตอนปลาย
หลวงพ่อจักรนารายณ์
อุโบสถ
เสนาสนะในวัด

วิหาร
อุโบสถ
ศาลาการเปรียญ
เมรุ/ศาลาคู่เมรุ
ลำดับเจ้าอาวาส

พระครูวิกรมปัญญาภรณ์ (หลวงพ่อใหม่)
หม่อมเจ้าสง่างาม สุประดิษฐ์

| หม่อมเจ้าสง่างาม |
| --- | --- |
หม่อมเจ้า ชั้น 4
ประสูติ: พ.ศ. 2400
สิ้นชีพตักษัย: 23 เมษายน พ.ศ. 2460
หม่อม: 6 คน
พระบุตร: 15 คน
ราชสกุล: สุประดิษฐ์
ราชวงศ์: จักรี
พระบิดา: พระเจ้าบรมวงศ์เธอ กรมหมื่นวิษณุนาถนิภาธร
พระมารดา: หม่อมแช่ม สุประดิษฐ ณ อยุธยา
อำมาตย์โท หม่อมเจ้าสง่างาม (พ.ศ. 2400 – 23 เมษายน พ.ศ. 2460) เป็นพระโอรสในพระเจ้าบรมวงศ์เธอ กรมหมื่นวิษณุนาถนิภาธร ประสูติแต่หม่อมแช่ม สุประดิษฐ ณ อยุธยา และเป็นพระราชนัดดาในพระบาทสมเด็จพระจอมเกล้าเจ้าอยู่หัว
หม่อมเจ้าสง่างาม ประสูติเมื่อปี พ.ศ. 2400 เมื่อเจริญชันษาก็ได้เข้ารับราชการ ทรงสมัครเข้าเป็นนายเสือป่าตั้งแต่แรกตั้งกองเสือป่าในปี พ.ศ. 2454 และได้รับพระราชทานธงประจำตัวนายหมู่เสือป่าเป็นธงพื้นสีขาว (เพราะประสูติวันจันทร์) ลายกลางเป็นภาพพราหมณ์แต่งตัว ซึ่งตรงกับพระนามสง่างาม และได้รับตำแหน่งผู้ว่าราชการจังหวัดมีนบุรี โดยมีประกาศแต่งตั้งดังนี้
หม่อมเจ้าสง่างาม ทรงเป็นผู้ว่าราชการจังหวัดมีนบุรี องค์แรกและองค์เดียว ต่อมาในปี พ.ศ. 2474 จังหวัดมีนบุรีได้ถูกยุบรวมเข้ากับจังหวัดพระนคร เพื่อประหยัดงบประมาณราชการ เนื่องจากปัญหาเศรษฐกิจตกต่ำหลังสงครามโลกครั้งที่หนึ่ง
หม่อมเจ้าสง่างามเป็นข้าราชการส่วนกลางมาตลอด 25 ปี ไม่เคยต้องไปประทับแรมที่ใด ทรงปฏิบัติงานเรียบร้อยเป็นที่ไว้วางพระราชหฤทัยกระทั่งในปี พ.ศ. 2445 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้ตั้งเมืองใหม่ขึ้น โดยให้รวมพื้นที่อำเภอคลองสามวา อำเภอแสนแสบ อำเภอเจียรดับ และอำเภอหนองจอก ขึ้นเป็นจังหวัดมีนบุรี แล้วแต่งตั้งหม่อมเจ้าสง่างาม ข้าราชการชั้นเอก ซึ่งทรงรู้จักท้องถิ่นชานเมืองเป็นอย่างดีให้มาปกครองท้องที่แถบตะวันออกของกรุงเทพมหานครแห่งนี้ ท่านจึงเป็นเจ้าเมืองมีนบุรีองค์แรกและองค์เดียว ก่อนที่เมืองนี้จะถูกยุบรวมกับจังหวัดพระนครในปี พ.ศ. 2474
หม่อมเจ้าสง่างามในวัยที่พ้นจากราชการแล้ว ได้ประทับที่วังข้างวัดตรีทศเทพวรวิหาร โดยมีหม่อมแช่ม หม่อมมี หม่อมละม้าย (น้องสาวของหม่อมมี) หม่อมเยื้อน หม่อมเขียน และหม่อมพลู สตรีชาวมีนบุรี ซึ่งเป็นหม่อมคนสุดท้าย อาศัยอยู่ในบริเวณพื้นที่เดียวกัน บั้นปลายได้ประชวรด้วยพระโรคภูมิแพ้และโรคบาดพิศม์ และสิ้นชีพตักษัยเมื่อ 23 เมษายน พ.ศ. 2460 สิริชันษา 60 ปี พระราชทานเพลิงพระศพ ณ วัดตรีทศเทพวรวิหาร เมื่อวันที่ 4 พฤษภาคม พ.ศ. 2462
พระยศ > พระยศเสือป่า

– นายหมู่โท
3 มกราคม 2456 – นายหมู่เอก
โอรส-ธิดา

หม่อมเจ้าสง่างาม มีหม่อม 6 คน มีโอรสธิดา 15 คน ดังนี้
หม่อมราชวงศ์หญิงมลิ สุประดิษฐ์ (เกิด 10 เมษายน พ.ศ. 2424)
หลวงสมุทรโคจร (หม่อมราชวงศ์เล็ก สุประดิษฐ์) (เกิด 20 มกราคม พ.ศ. 2425)
หม่อมราชวงศ์หญิงสอาด สุประดิษฐ์ (เกิด 3 พฤศจิกายน พ.ศ. 2426)
หม่อมราชวงศ์หญิงลมุล ทวีวงศ์ เสกสมรสกับหม่อมเจ้าอุดมดิเรกลาภ ทวีวงศ์ (เกิด 3 สิงหาคม พ.ศ. 2431)
หม่อมราชวงศ์เจริญ สุประดิษฐ์ (เกิด 15 มกราคม พ.ศ. 2432)
หม่อมราชวงศ์ประวัติ สุประดิษฐ์ (เกิด 23 มิถุนายน พ.ศ. 2433)
หม่อมราชวงศ์หญิงสงวน ธนพิธพิศาล สมรสกับพระยาธนพิธพิศาล (ตง วัชรเสถียร)
หม่อมราชวงศ์หญิงสอิ้ง สุประดิษฐ์ (เกิด 4 ธันวาคม พ.ศ. 2446)
หม่อมราชวงศ์ไศลรัตน์ สุประดิษฐ์ (เกิด 25 มิถุนายน พ.ศ. 2447)
หม่อมราชวงศ์หญิงลดา ยุคล เสกสมรสในสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ (เกิด 12 พฤศจิกายน พ.ศ. 2447)
หม่อมราชวงศ์มีน สุประดิษฐ์ (เกิด 2 มีนาคม พ.ศ. 2449)
หม่อมราชวงศ์หญิงเลื่อน สุประดิษฐ์ (เกิด 2 มิถุนายน พ.ศ. 2451)
หม่อมราชวงศ์สนั่น สุประดิษฐ์ (เกิด 13 พฤษภาคม พ.ศ. 2454)
หม่อมราชวงศ์หญิงสรัท สุประดิษฐ์ (เกิด 19 ธันวาคม พ.ศ. 2454)
หม่อมราชวงศ์สง่า สุประดิษฐ์ (เกิด 2 สิงหาคม พ.ศ. 2456)